বিশ্বকাপের সেরা একাদশের অধিনায়ক আকবর, জায়গা পেয়েছেন তিন টাইগার | JugoBarta
Home খেলা বিশ্বকাপের সেরা একাদশের অধিনায়ক আকবর, জায়গা পেয়েছেন তিন টাইগার
বিশ্বকাপের সেরা একাদশের অধিনায়ক আকবর, জায়গা পেয়েছেন তিন টাইগার
বিশ্বকাপ জয়ের রেশ এখনো কাটেনি। তার আগেই আরো একটি সুসংবাদ পেলে বাংলাদেশ যুব দল। দক্ষিণ আফ্রিকায় অনুষ্ঠিত বিশ্বকাপের এই আসরের সেরা একাদশ ঘোষণা করেছে আইসিসি। যেখানে দলের ভার দেয়া হয়েছে বিশ্বকাপ জেতা আকবর আলীকে। তিনি ছাড়াও এই একাদশে জায়গা পেয়েছেন মাহমুদুল হাসান এবং শাহাদাত হোসেন। মূলত নক আউট পর্বে নিজেদের পারফরম্যান্স দেখিয়ে বিশ্বকাপের সেরা একদশে জায়গা করে নিয়েছেন এই তিন তরুণ।আমাদের সময়.কম
সদ্য সমাপ্ত এই বিশ্বকাপের সেরা একাদশ নির্বাচনের দায়িত্ব দেয়া হয়েছিলো ধারাভাষ্যে থাকা ইয়ান বিশপ, রোহান গাভাস্কার ও নাটালি জারমানোসের সঙ্গে ক্রিকইনফোর শ্রেষ্ঠ শাহ ও আইসিসির ম্যারি গডবিয়ারকে।
তারা এই একাদশের অধিনায়ক এবং উইকেটরক্ষক এবং অধিনায়ক হিসেবে নির্বাচিত করেছেন আকবরকে। বিশ্বকাপের রানার্সআপ ভারতেরও তিনজন ক্রিকেটার এই একাদশে জায়গা পেয়েছেন।
বিশ্বকাপের একাদশ : যশস্বী জয়সোয়াল – ৪০০ রান (ভারত), ইব্রাহিম জাদরান – ২৪০ রান (আফগানিস্তান), রবিন্দু রসন্থ – ২৮৬ রান (শ্রীলঙ্কা), মাহমুদুল হাসান – ১৮৪ রান (বাংলাদেশ), শাহাদাত হোসেন – ১৩১ রান (বাংলাদেশ), নিম ইয়ং – ১৪০ রান ও ৮ উইকেট (ওয়েস্ট ইন্ডিজ), আকবর আলী (উইকেটকিপার, অধিনায়ক) – ৬৯ রান, ৬ ডিসমিসাল (বাংলাদেশ), শফিকুল্লাহ ঘাফারি – ১৬ উইকেট (আফগানিস্তান), রবি বিষ্ণু – ১৭ উইকেট (ভারত), কার্তিক ত্যাগি – ১১ উইকেট (ভারত) এবং জেডেন সিলস – ১০ উইকেট (ওয়েস্ট ইন্ডিজ)।
দ্বাদশ খেলোয়াড় : আকিল কুমার – ১৬ উইকেট (কানাডা)।
Previous articleচালু হলো ঢাকা-কলকাতা রুটের মৈত্রী এক্সপ্রেসের বাড়তি ট্রিপ
Next articleপ্রাণী থেকেই জন্ম নিচ্ছে ৮০ শতাংশ নতুন রোগ!